Loffie se span in Amerikaanse eindstryd | Maroela Media
Loffie se span in Amerikaanse eindstryd
Die Austin Huns, wat deur die Suid-Afrikaner Eugene (Loffie) Eloff afgerig word, het in 'n merkwaardige ommekeer Sondag die eindstryd van die Eerste Liga in die Amerikaanse Nasionale Rugbykampioenskap gehaal.
Eloff en sy sterk afrigtingspan het binne 'n enkele seisoen daarin geslaag om die klub se kuierkultuur in 'n wenkultuur te omskep, en die Huns het Belmont Shore in die halfeindstryd in Tucson, Arizona, met 54-15 verniel.
Sy teenstander in die eindstryd in Glendale, Colorado, is New York Athletic Club (NYAC), wat die Chicago Lions met 27-5 in die halfeindronde geklop het.
Die Huns was rustyd Sondag net met 16-8 voor, maar het sake in die tweede helfte geheel en al oorheers.
Die flank Hanco Germishuys het twee van die wenspan se drieë gedruk en die plaasvervanger-agterspeler JC de Wet een.
'n Taai stryd word oor twee weke in Glendale voorspel, daar geeneen van die twee spanne vanjaar juis leemtes in hul mondering getoon het nie.
Die Huns se enigste nederlaag in die Red River-liga was toe sy eerste span 'n verpligting in die nasionale senior reeks moes nakom en hy sy tweede span in die plaaslike liga gebruik het.